พร้อมรับมือ! ก.ล.ต.หารือ DSI ดูแลเหยื่อ Zipmex หยุดลงทุนคริปโท
ก.ล.ต.นำคณะหารือหารือ DSI รับมือผลกระทบ Zipmex หยุดลงทุนคริปโทฯ หลังคาดการณ์อาจเกิดความเสียหายกับนักลงทุนจำนวนมาก เล็งใช้กฎหมายอื่นๆมาช่วยเหลือนักลงทุน
ก.ล.ต.นำคณะหารือหารือ DSI รับมือผลกระทบ Zipmex หยุดลงทุนคริปโตฯ หลังคาดการณ์อาจเกิดความเสียหายกับนักลงทุนจำนวนมาก เล็งใช้กฎหมายอื่นๆมาช่วยเหลือนักลงทุน
25 ก.ค. 2565

ผู้สื่อข่าวรายงานว่า นางสาวรื่นวดี สุวรรณมงคล เลขาธิการสำนักงานคณะกรรมการกำกับหลักทรัพย์และตลาดหลักทรัพย์ หรือ ก.ล.ต. เปิดเผยว่า ก.ล.ต. นำคณะผู้บริหารประชุมหารือกรมสอบสวนคดีพิเศษ หรือ DSI และ กองบังคับการปราบปรามการกระทำความผิดเกี่ยวกับอาชญากรรมทางเศรษฐกิจ หรือ ปอศ. เพื่อหารือกรณีบริษัท ซิปเม็กซ์ จำกัด หรือ Zipmex ประกาศไม่สามารถทำธุรกรรมกระเป๋าเงินดิจิทัลที่เกี่ยวข้องกับ ZipUp+ หรือ ZWallet ทำให้ผู้ฝากคริปโทเคอร์เรนซี ได้แก่ BTC, USDC และ USDT ไว้กับแพลตฟอร์ม ZipUp+ เพื่อรับดอกเบี้ยจาก Zipmex ได้รับความเสียหายไม่สามารถทำธุรกรรมได้
โดยผลการหารือ มีข้อสรุปว่า ก.ล.ต. จะบูรณาการการทำงานร่วมกับหน่วยงานบังคับใช้กฎหมาย เนื่องจากกรณีดังกล่าวอาจมีความเสียหายกับประชาชนจำนวนมาก ขณะเดียวกันจะมีการนำกฎหมายอื่นๆ นอกเหนือจากความผิดภายใต้พระราชกำหนดการประกอบธุรกิจสินทรัพย์ดิจิทัล (พ.ร.ก. สินทรัพย์ดิจิทัลฯ) ที่ ก.ล.ต. มีอำนาจดำเนินการในฐานะผู้กำกับดูแล